b'\n_START_ARTICLE_\nPobre\xc5\xa1ko pokopali\xc5\xa1\xc4\x8de\n_START_SECTION_\nZgodovina\n_START_PARAGRAPH_\nPokopali\xc5\xa1\xc4\x8de Pobre\xc5\xbeje je nastalo v 70. letih 19. stoletja, ko je mestna ob\xc4\x8dina na Pobre\xc5\xbeju kupila zemlji\xc5\xa1\xc4\x8de Poudrettove tovarne in ga namenila novemu magdalenskemu pokopali\xc5\xa1\xc4\x8du. Mrtve so tam za\xc4\x8deli pokopavati 1. avgusta 1879. Cerkev pokopali\xc5\xa1\xc4\x8da ni blagoslovila, ker ni bilo posebnega prostora za nekatolike. Ko je cerkev pokopali\xc5\xa1\xc4\x8de blagoslovila, je \xc5\xa1tevilo pokopov za\xc4\x8delo nara\xc5\xa1\xc4\x8dati. Takrat so na njem za\xc4\x8deli pokopavati padle vojake iz prve svetovne vojne. Kasneje je pokopali\xc5\xa1\xc4\x8de bilo namenjeno mrtvim iz mestnih krajev na levem bregu Drave ne glede na njihovo vero. Ve\xc4\x8dino so predstavljali katoliki, med katere so pokopali tudi ljudi druge veroizpovedi, kot so pravoslavci, muslimani, starokatoliki, Judi in brezverce (ateiste), protestantom pa je bilo namenjeno le nekaj grobov. Leta 2003 so uredili poseben del za otro\xc5\xa1ko pokopali\xc5\xa1\xc4\x8de. Kasneje so okoli pokopali\xc5\xa1\xc4\x8da postavili leseno ograjo, posadili \xc5\xbeivo mejo, postavili kri\xc5\xbe in zgradili mrtva\xc5\xa1nico. Iz ostankov grobnice grofov Brandis so zgradili novo pokopali\xc5\xa1ko kapelo. Pokopali\xc5\xa1\xc4\x8de so pove\xc4\x8dali med letoma 1893 in 1907.'